|  |
| --- |
| HerbasPLUNGĖS RAJONO SAVIVALDYBĖSTARYBA |

**SPRENDIMAS**

**DĖL Plungės rajono savivaldybės tarybos 2016 m. lapkričio 24 d. sprendimo Nr. T1-303 „DĖL PRITARIMO PROJEKTAMS, PLANUOJAMIEMS ĮGYVENDINTI PAGAL 2014-2020 M. EUROPOS SĄJUNGOS NR. 10.1.3-ESFA-R-920 PRIEMONĘ „PASLAUGŲ IR ASMENŲ APTARNAVIMO KOKYBĖS GERINIMAS SAVIVALDYBĖSE“, JŲ FINANSAVIMO IR ĮTRAUKIMO Į PLUNGĖS RAJONO 2010-2020 METŲ PLĖTROS STRATEGINĮ PLANĄ“ PAKEITIMO**

2017 m. balandžio 27 d. Nr. T1-86

Plungė

Plungės rajono savivaldybės taryba nusprendžia:

Pakeisti Plungės rajono savivaldybės tarybos 2016 m. lapkričio 24 d. sprendimą Nr. T1-303 „Dėl pritarimo projektams, planuojamiems įgyvendinti pagal 2014-2020 m. Europos Sąjungos Nr. 10.1.3-ESFA-R-920 priemonę „Paslaugų ir asmenų aptarnavimo kokybės gerinimas savivaldybėse“, jų finansavimo ir įtraukimo į Plungės rajono 2010-2020 metų plėtros strateginį planą“ ir jį išdėstyti nauja redakcija (pridedama).

Šis sprendimas gali būti skundžiamas Lietuvos Respublikos administracinių bylų teisenos įstatymo nustatyta tvarka.

Savivaldybės meras Audrius Klišonis

|  |
| --- |
| PATVIRTINTAPlungės rajono savivaldybės tarybos 2016 m. lapkričio 24 d.  sprendimu Nr. T1-303  (2017 m. balandžio 27 d.  sprendimo Nr. T1-86 redakcija)   PLUNGĖS RAJONO SAVIVALDYBĖS  TARYBA |

**SPRENDIMAS**

**DĖL PRITARIMO PROJEKTUI, PLANUOJAMAM ĮGYVENDINTI PAGAL 2014-2020 M. EUROPOS SĄJUNGOS NR. 10.1.3-ESFA-R-920 PRIEMONĘ „PASLAUGŲ IR ASMENŲ APTARNAVIMO KOKYBĖS GERINIMAS SAVIVALDYBĖSE“, JO FINANSAVIMO IR ĮTRAUKIMO Į PLUNGĖS RAJONO 2010-2020 METŲ PLĖTROS STRATEGINĮ PLANĄ**

Vadovaudamasi 2014-2020 metų Europos Sąjungos fondų Investicijų veiksmų programos 10 prioriteto „Visuomenės poreikius atitinkantis ir pažangus viešasis valdymas“ Nr. 10.1.3-ESFA-R-920 priemonės „Paslaugų ir asmenų aptarnavimo kokybės gerinimas savivaldybėse“ projektų finansavimo sąlygų aprašo, patvirtinto Lietuvos Respublikos vidaus reikalų ministro 2016 m. liepos 21 d. įsakymu Nr. 1V-509 „Dėl 2014-2020 metų Europos Sąjungos fondų Investicijų veiksmų programos 10 prioriteto „Visuomenės poreikius atitinkantis ir pažangus viešasis valdymas“ Nr. 10.1.3-ESFA-R-920 priemonės „Paslaugų ir asmenų aptarnavimo kokybės gerinimas savivaldybėse“ projektų finansavimo sąlygų aprašo patvirtinimo“ nuostatomis, Plungės rajono savivaldybės taryba nusprendžia:

1. Pritarti Plungės rajono savivaldybės administracijos projektui „Teikiamų paslaugų procesų tobulinimas ir aptarnavimo kokybės gerinimas Plungės rajono savivaldybėje“ (toliau – Projektas), rengiamam pagal 2014-2020 metų Europos Sąjungos fondų Investicijų veiksmų programos 10 prioriteto „Visuomenės poreikius atitinkantis ir pažangus viešasis valdymas“ 10.1.3-ESFA-R-920 priemonę „Paslaugų ir asmenų aptarnavimo kokybės gerinimas savivaldybėse“.
2. Prisidėti prie Projekto įgyvendinimo ne mažiau kaip 15 procentų (ne mažiau kaip 48 404 Eur) visų tinkamų finansuoti Projekto išlaidų Savivaldybės lėšomis bei padengti tinkamas ir netinkamas finansuoti, tačiau Projektui įgyvendinti būtinas išlaidas, kurių nepadengia Projekto finansavimas, Lietuvos Respublikos vidaus reikalų ministerijai priėmus sprendimą finansuoti Projektą.
3. Įtraukti projektą „Teikiamų paslaugų procesų tobulinimas ir aptarnavimo kokybės gerinimas Plungės rajono savivaldybėje“ į Plungės rajono savivaldybės tarybos 2014 m. sausio 23 d. sprendimu Nr. T1-4 „Dėl Plungės rajono savivaldybės tarybos 2011 m. sausio 27 d. sprendimo Nr. T1-1 „Dėl Plungės rajono savivaldybės 2010-2017 metų plėtros strateginio plano tvirtinimo“ pakeitimo ir naujos redakcijos Plungės rajono savivaldybės 2010-2020 metų plėtros strateginio plano patvirtinimo“ patvirtinto Plungės rajono savivaldybės 2010-2020 metų plėtros strateginio plano II prioriteto „Žmogiškieji ištekliai“ 2.2 tikslo „Didinti savivaldos efektyvumą“ 2.2.1 uždavinio „Tobulinti savivaldybės valdymą ir administracinių paslaugų teikimą“ priemonių sąrašą, papildant jį nauja priemone 2.2.1.8. „Teikiamų paslaugų procesų tobulinimas ir aptarnavimo kokybės gerinimas Plungės rajono savivaldybėje“ bei nurodant šios priemonės organizatorius, vykdytojus, įgyvendinimo terminus, pasiekimo rodiklį, lėšų poreikį bei finansavimo šaltinius:

2.2.1 uždavinys. Tobulinti Savivaldybės valdymą ir administracinių paslaugų teikimą.

|  |  |  |  |  |  |  |
| --- | --- | --- | --- | --- | --- | --- |
| Eil. Nr. | Priemonė | Organizatoriai, vykdytojai | Įgyvendinimo terminai | Pasiekimo rodiklis | Lėšų poreikis, tūkst. Eur | Finansavimo šaltiniai |
| 2.2.1.8. | Teikiamų paslaugų procesų tobulinimas ir aptarnavimo kokybės gerinimas Plungės rajono savivaldybėje | PRSA Strateginio planavimo ir investicijų skyrius | 2017–2020 | Institucijų, pagerinusių viešojo valdymo paslaugų ir aptarnavimo kokybę, skaičius | 322,7 | EL, SL |

1. Įgalioti Savivaldybės administracijos direktorių, o jo nesant – Administracijos direktoriaus pavaduotoją pasirašyti su Projekto teikimu bei įgyvendinimu susijusius dokumentus.

Šis sprendimas gali būti skundžiamas Lietuvos Respublikos administracinių bylų teisenos įstatymo nustatyta tvarka.

Savivaldybės meras Audrius Klišonis