**PLUNGĖS RAJONO SAVIVALDYBĖS   
TARYBA**

**SPRENDIMAS**

**DĖL LEIDIMO IŠNUOMOTI PASTATą - irklavimo bazę**

2017 m. balandžio 27 d. Nr. T1-91

Plungė

Vadovaudamasi Lietuvos Respublikos vietos savivaldos įstatymo 16 straipsnio 2 dalies 26 punktu, Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 15 straipsniu, Savivaldybės materialiojo ir nematerialiojo turto valdymo, naudojimo ir disponavimo juo tvarkos aprašo, patvirtinto Plungės rajono savivaldybės tarybos 2016 m. liepos 28 d. sprendimu Nr. T1-211, 51, 55 ir 56 punktais bei atsižvelgdama į Plungės sporto ir rekreacijos centro 2017 m. balandžio 12 d. raštą Nr. S-150 „Dėl leidimo išnuomoti Plungės irklavimo bazės pastatą“, Plungės rajono savivaldybės taryba nusprendžia:

1. Leisti Plungės sporto ir rekreacijos centrui viešo konkurso būdu dešimčiai metų išnuomoti pastatą - Irklavimo bazę (registro Nr.80/11417, unikalus Nr. 6898-2002-7013, pažymėjimas plane 1U2p, statybos metai 1982, bendras plotas 132,04 kv. m), esančią V. Mačernio g. 42A, Plungės m., sporto įrenginių eksploatavimo, sporto įrangos nuomos bei pramogų ir poilsio organizavimo veikloms vykdyti.

2. Nustatyti sprendimo 1 punkte nurodyto pastato pradinį nuompinigių dydį ne mažesnį kaip 1,00 Eur per mėnesį (be PVM), kai nuomojamas apleistas pastatas, kuriam reikalingas kapitalinis remontas, kuris bus atliktas nuomininko lėšomis, bei subjektams, įgyvendinantiems valstybės ar savivaldybės funkcijas.

3. Įgalioti Plungės sporto ir rekreacijos centro direktorių:

3.1. skelbti sprendimo 1 punkte nurodyto pastato viešą nuomos konkursą;

3.2. pasirašyti sprendimo 1 punkte nurodyto pastato nuomos sutartį bei perdavimo ir priėmimo aktą su viešo nuomos konkurso laimėtoju.

Šis sprendimas gali būti skundžiamas Lietuvos Respublikos administracinių bylų teisenos įstatymo nustatyta tvarka.

Savivaldybės meras Audrius Klišonis