**PLUNGĖS RAJONO SAVIVALDYBĖS   
TARYBA**

**SPRENDIMAS**

**DĖL ĮGALIOJIMO ATSTOVAUTI PLUNGĖS RAJONO SAVIVALDYBEI UAB „PLUNGĖS ŠILUMOS TINKLAI“ VISUOTINIAME AKCININKŲ SUSIRINKIME**

2017 m. balandžio 27 d. Nr. T1-83

Plungė

Vadovaudamasi Lietuvos Respublikos vietos savivaldos įstatymo 16 straipsnio 3 dalies 9 punktu, Lietuvos Respublikos akcinių bendrovių įstatymo 21 straipsnio 1 dalimi bei atsižvelgdama į uždarosios akcinės bendrovės „Plungės šilumos tinklai“ 2017 m. kovo 13 d. raštą, Plungės rajono savivaldybės taryba   n u s p r e n d ž i a:

Įgalioti Plungės rajono savivaldybės administracijos Vietos ūkio ir turto skyriaus vedėją Živilę Bieliauskienę atstovauti Plungės rajono savivaldybei uždarosios akcinės bendrovės „Plungės šilumos tinklai“ (kodas 170535455) eiliniame visuotiniame akcininkų susirinkime, kuris vyks 2017 m. balandžio 28 d. 13 val. bendrovės patalpose, V. Mačernio g. 19, Plungėje, ir balsuoti darbotvarkės klausimais „už“:

1. Dėl uždarosios akcinės bendrovės „Plungės šilumos tinklai“ 2016 m. metinių finansinių ataskaitų rinkinio tvirtinimo.

2. Dėl uždarosios akcinės bendrovės „Plungės šilumos tinklai“ 2016 m. metinio pranešimo tvirtinimo.

3. Dėl uždarosios akcinės bendrovės „Plungės šilumos tinklai“ 2016 metų pelno (nuostolių) paskirstymo:

3.1. ankstesnių finansinių metų nepaskirstytas pelnas (nuostolis) 2015-12-31 - 4 213,62 Eur;

3.2. ataskaitinių 2016 m. grynasis pelnas (nuostolis) – 37 587,00 Eur;

3.3. pervedimai iš rezervų - 295 000,00 Eur;

3.4. ankstesniųjų metų nuostolis dėl apskaitinio įvertinimo – (172 300,00) Eur;

3.5. paskirstytinas pelnas (nuostolis) - 164 500,62 Eur;

3.6. pelno dalis, paskirta į privalomąjį rezervą - 10 000,00 Eur;

3.7. pelno dalis, paskirta į paskirstytinus rezervus - 140 000,00 Eur;

3.8. pelno dalis, paskirta dividendams išmokėti - 10 000,00 Eur;

3.9. nepaskirstytas pelnas (nuostolis), perkeliamas į kitus finansinius metus – 4 500,62 Eur.

Šis sprendimas gali būti skundžiamas Lietuvos Respublikos administracinių bylų teisenos įstatymo nustatyta tvarka.

Savivaldybės meras Audrius Klišonis