**PLUNGĖS RAJONO SAVIVALDYBĖS   
TARYBA**

**SPRENDIMAS**

**DĖL ĮGALIOJIMO ATSTOVAUTI PLUNGĖS RAJONO SAVIVALDYBEI UAB „TELŠIŲ REGIONO ATLIEKŲ TVARKYMO CENTRAS“ VISUOTINIAME AKCININKŲ SUSIRINKIME**

2017 m. balandžio 27 d. Nr. T1-82

Plungė

Vadovaudamasi Lietuvos Respublikos vietos savivaldos įstatymo 16 straipsnio 3 dalies 9 punktu, Lietuvos Respublikos akcinių bendrovių įstatymo 21 straipsnio 1 dalimi bei atsižvelgdama į uždarosios akcinės bendrovės „Telšių regiono atliekų tvarkymo centras“ 2017 m. balandžio 5 d. raštą, Plungės rajono savivaldybės taryba   n u s p r e n d ž i a:

Įgalioti Plungės rajono savivaldybės administracijos direktoriaus pavaduotoją Česlovą Kerpauską atstovauti Plungės rajono savivaldybei uždarosios akcinės bendrovės „Telšių regiono atliekų tvarkymo centras“ (kodas 171780190) eiliniame visuotiniame akcininkų susirinkime, kuris vyks 2017 m. balandžio 28 d. 14 val. bendrovės patalpose, J. Tumo-Vaižganto g. 91, Plungėje, ir balsuoti darbotvarkės klausimais „už“:

1. Dėl uždarosios akcinės bendrovės „Telšių regiono atliekų tvarkymo centras“ 2016 m. finansinių ataskaitų rinkinio tvirtinimo.

2. Dėl uždarosios akcinės bendrovės „Telšių regiono atliekų tvarkymo centras“ 2016 metų pelno (nuostolių) paskirstymo:

2.1. ankstesnių finansinių metų nepaskirstytas pelnas (nuostolis) 2015-12-31 - (556 716) Eur;

2.2. ataskaitinių 2016 m. grynasis pelnas (nuostolis) - (323 433) Eur;

2.3. paskirstytinas pelnas (nuostolis) - (880 149) Eur;

2.4. nepaskirstytas pelnas (nuostolis), perkeliamas į kitus finansinius metus - (880 149) Eur.

3. Dėl uždarosios akcinės bendrovės „Telšių regiono atliekų tvarkymo centras“ įstatinio kapitalo mažinimo.

4. Dėl uždarosios akcinės bendrovės „Telšių regiono atliekų tvarkymo centras“ įstatų pakeitimo.

5. Dėl uždarosios akcinės bendrovės „Telšių regiono atliekų tvarkymo centras“ 2016 m. veiklos audito.

Šis sprendimas gali būti skundžiamas Lietuvos Respublikos administracinių bylų teisenos įstatymo nustatyta tvarka.

Savivaldybės meras Audrius Klišonis